De elektriske varebiler kommer til kort, når der skal trækkes tunge læs. Hvad el varebilerne præcis kan trække afhænger af modellen, men generelt kan de trække mindre end diesel- og benzinudgaverne, særligt når der er tale om de store varevogne.
Derudover skal man overveje, hvad det gør ved rækkevidden ved at sætte en trailer bagefter. Den vil nemlig blive betydeligt påvirket, og hvis der samtidig er stor last i varerummet, er man ekstra udfordret på rækkevidden.
Som sagt afhænger trækevnen af den pågældende model. Tager man en varevogn som Ford Transit, så kan den trække op til 2900 kg for bestemte udgaver, mens den fuldelektriske søstermodel Ford E-Transit kan trække op til 750 kg. Så tunge maskiner, materialer og hvad man ellers kan komme i tanke om, bliver svært at få med på en trailer med den elektriske E-Transit.
Går man ned i størrelse på bilen og vælge de mindre varebiler, er der mere trækkraft at hente. Renault Kangoo er et godt eksempel – her kan både den dieseldrevne og den elektriske trække op til 1500 kg. Du får dermed helt samme trækevne, uanset hvilken drivlinje du vælger.